প্রতিরক্ষা মন্ত্রণালয় (সৌদি আরব)
প্রতিরক্ষা মন্ত্রণালয় (আরবি: وزارة الدفاع) হলো সৌদি আরবের একটি মন্ত্রণালয়। যা বাহ্যিক হুমকি থেকে দেশের জাতীয় নিরাপত্তা, স্বার্থ এবং সার্বভৌমত্ব রক্ষার পাশাপাশি জাতীয় নিরাপত্তা ও স্থিতিশীলতা অর্জনের জন্য রাষ্ট্রের সকল মন্ত্রণালয়ের সাথে কাজ করার জন্য দায়ী। বর্তমানে সৌদি আরবের প্রতিরক্ষামন্ত্রী হলেন যুবরাজ খালিদ বিন সালমান আল সৌদ। যিনি ২০২২ সালের ২৭ সেপ্টেম্বর এ প্রতিরক্ষামন্ত্রী হিসেবে নিযুক্ত হন। এ মন্ত্রণালয়ে সৌদি আরবের সশস্ত্র বাহিনীর পাঁচটি পরিষেবা শাখা অন্তর্ভুক্ত রয়েছে। সেগুলো হলো: সৌদি আরব সেনাবাহিনী, রাজকীয় সৌদি বিমানবাহিনী, রাজকীয় সৌদি নৌবাহিনী, রাজকীয় সৌদি বিমান প্রতিরক্ষা বাহিনী এবং রাজকীয় সৌদি কৌশলগত ক্ষেপণাস্ত্র বাহিনী। ২০১৭ সালে, সৌদি আরব সামরিক ব্যয়ের সাথে বিশ্বের তৃতীয় স্থান অর্জন করেছে এবং এখন পর্যন্ত মধ্য প্রাচ্যের বৃহত্তম সামরিক ব্যয়কারী দেশ। স্টকহোম আন্তর্জাতিক শান্তি গবেষণা প্রতিষ্ঠান (এসআইপিআরআই) অনুসারে, ৬৯.৪ বিলিয়ন ডলার বরাদ্দকৃত বাজেট দেশের মোট দেশজ উৎপাদনের (জিডিপি) ১০% প্রতিনিধিত্ব করে, সৌদি আরব রাশিয়াকে প্রতিস্থাপন করেছে, যা সামরিক ব্যয়ে চতুর্থ স্থানে রয়েছে। এসআইপিআরআই আরও বলেছে যে, আধুনিক সরঞ্জামের ভাণ্ডারের দিক থেকে সৌদি আরব পারস্য উপসাগরীয় অঞ্চলের সবচেয়ে সুসজ্জিত দেশ।